stanford-oval/wikipedia huggingface dataset:
מיוחדת (סדרת טלוויזיה)
עלילה > עונות 2-1

הסדרה מספרת על שתי אחיות צעירות, מאיה ואלונה, מאזור עמק חפר. מאיה היא יוטיוברית מצליחה שמתביישת באלונה, הנמצאת על הספקטרום האוטיסטי. מאיה ובן זוגה, ירדן, הופכים לייצגנים של חברת האופנה והטיפוח אקסטרה. ירדן דורס נערה בשם יולי בתאונת פגע וברח. הוא עוזר ליולי להחלים בבית החולים בלי לגלות לה על מעורבותו בתאונה, והשניים מתאהבים. במקביל, מאיה מתחילה להתאהב בעילי, מדריך השיט של אחותה אלונה בימיה. אלונה מפרסמת ציורים באינטרנט, נער בשם אסף רואה אותם וחברו עומר דוחף אותו לנצל את ציוריה של אלונה כדי להרוויח כסף, בהתחלה אלונה מתאהבת בו אבל בהמשך היא עוזבת אותו ונענית לחיזוריו של מאור, ילד אוטיסט נוסף שנמצא איתה בימייה. עילי מסתבך ברשת הברחת טלפונים ניידים לא חוקית. מפעילי הרשת מנסים להרוג אותו לאחר שחטפוהו אך הוא ניצל בזכות הסיוע של מאיה וחניכיו בימיה. משפחתה של יולי מגלה את זהותו של הדורס, ירדן, והיא מבקשת ממנו שינתק איתה קשר. כתוצאה מכך מאיה וירדן מאבדים את עבודתם כפרזנטורים. בסוף העונה מאיה ואלונה מתבשרות מהוריהן על מעבר לפלורידה למטרות עבודה, מאיה מתאכזבת מהמעבר כיוון שהיא לא רוצה לעזוב את חייה בארץ, היא מתכננת להישאר בארץ ללא משפחתה אך לבסוף משנה את דעתה.
במשך העונה השנייה מאיה ואלונה חוזרות לאחר שנת מגורים בפלורידה ומתקבלות לעונה השנייה של סדרה בשם "מעבר לקשת". מאיה מקנאה באלונה על תפקידה הראשי וגם כועסת עליה, ואלונה התמימה בטוחה שגלי ארביב, מפורסמת שמשחקת בסדרה, היא חברתה הטובה ביותר, אלא שגלי בעצם לא אוהבת את אלונה ומתנהגת אליה בטוב רק כדי שלא ילך לה התפקיד הראשי בסדרה. במקביל, עילי ומאיה מתרחקים יותר ויותר בעוד לבית של מאור (חבר של אלונה) ואביו מצטרפת חברתו החדשה של אביו, שבתחילה מאור לא אוהב אותה אך בהמשך מצליח להתחבר אליה.
במקביל, ה"ימיה" עם הזמן נעלמת, ומביאים שתי חוקרות לשם כדי להבין מה יש במים. מתגלה כי יש יהלום צהוב ומסתורי אשר שווה הרבה מאוד כסף. שני אנשים בשם איתמר וירין מנסים גם להשיג את היהלום כדי לקבל עליו כסף ולעזור לאביהם הנכה. אך זה נחשב מעשה פלילי ולא חוקי. תומר, עוד מפורסם שמשחק ב"מעבר לקשת", מתקרב למאיה ועוזר לה עם הסדרה בעוד מאיה רוצה לעשות הצגה במתנס העירוני על אירועי העונה הראשונה בסדרה. תומר ואלונה עוזרים לה עם ההצגה. במקביל, איתמר וירין מפלילים את עילי ועילי מסולק מה"ימיה" ועור ללילי ונעמי: שתי החוקרות. עילי ונעמי מתקרבים. איתמר מרגיש לא טוב בעוד ירין לוקח את עניין היהלום למצבי קיצון.
איתמר וירין מפלילים עוד פעם את עילי, מה שגורם לכולם להתרחק ממנו ולשוטרים לעצור אותו, למרות ששחררו אותו מוקדם מהרגיל והוא נכנס לאזהרת משטרה. מאיה, שיר ומיכו מנסים לעזור לו בעוד ההצגה של מאיה, תומר ואלונה מתקדמת. שיר ומיכו הופכים לזוג וגם לעובדי הפקה ב"מעבר לקשת". המעשה של גלי מתגלה ואלונה יותר לא חברה שלה. ירין מתעמת עם עילי, ועילי מתעלף, בעוד תוכנית לעצירת איתמר וירין מתחילה. מיכו, שיר ומאיה מתאחדים, בעוד אודישן אחרון להצגה הנבחרת מתחילה ומאיה, תומר ואלונה מפסידים. מאיה מוצאת את עילי ועוזרת לו להשתקם בעוד איתמר מרגיש כבר ממש רע ומזמין משטרה שיעצרו אותו ואת ירין, והם נכנסים לכלא. מאיה מתקבלת למחזה נחשב בעוד עילי שב להיות מדריך ב"ימיה", ועילי חוזר אל מאיה ונפרד מנעמי.
דמויות

מאיה דהן (בר מיניאלי) - יוטיוברית, חלק מחבורת גליץ' ובת זוגו (לשעבר) של ירדן. היא וירדן ה"פאוור קאפל" של אקסטרה. אחותה הגדולה של אלונה אבל מתביישת בזה. מתאהבת בעילי. ולאט לאט לומדת (בזכותו) לאהוב יותר את אלונה. בסוף העונה הראשונה משפחתם של אלונה ומאיה חושפים בפניהם שהם טסים לשנה לפלורידה. בעונה השנייה מתקבלת לסדרה "מעבר לקשת" יחד עם אלונה, והופכת לבת זוגו של עילי לאחר שחזרה מפלורידה. במהלך העונה השנייה, היא ועילי מתרחקים ומחליטים להיפרד אך בסוף העונה השנייה הן חוזרים.
ירדן וייסברג (רועי רשף) (עונה 1) - בן זוגה לשעבר של מאיה, לומד טניס כדי לרצות את אביו על אף שהוא לא נהנה מכך. דרס את יולי באופניים חשמליים וברח. עוזר ליולי ומשקם אותה בבית החולים. בעונה השנייה מסופר כי הוא מתגורר באילת ולכן עזב.
שיר (ליהי טולדנו) - הצלמת של חבורת גליץ' והחברה הכי טובה של מאיה. בעונה הראשונה עובדת במסעדה של זוהר ודני ומתאהבת בעילי. נוקמת במאיה מאחר שעילי דוחה אותה עבורה ומכיוון שלא הגיעה לשמח את אחיין שלה ביום הולדתו לאחר שהבטיחה כי תבוא. לאחר מכן מתקנת את מעשיה. בעונה השנייה היא ומיכו עורכי דיגיטל בהפקה של "מעבר לקשת", ושניהם יוצאים לדייט ואז הופכים לזוג למרות הקשיים הרבים שמתנסים בזוגיות.
מיכאל "מיכו" (אופק פסח) - העורך של חבורת גליץ'. בעונה הראשונה יוצא לדייט עם מישהי בשם הילה חכים. בעונה השנייה הוא ושיר עובדים בדיגיטל של הפקת "מעבר לקשת". הוא ושיר הולכים לדייט והופכים לזוג למרות כל הקשיים.
דמויות > חניכים בימיה

אלונה דהן (אלה מלאכי) - נערה על הספקטרום האוטיסטי. אחותה הקטנה של מאיה. ציירת מוכשרת ונמצאת באותה קבוצה ב"ימיה" ביחד עם גידי, מאור וסיוון. רצתה להיות חברה של אסף בגלל שהוא נוירוטיפיקל. לאחר מכן מאור מזמינה לדייט. בסוף העונה הראשונה טסה עם משפחתה לפלורידה למשך שנה. בעונה השנייה, לאחר שחזרה,  מתקבלת יחד עם מאיה לסדרה "מעבר לקשת" וחוזרת להיות בת זוגו של מאור.
מאור (שחר קפילי) - נער על הספקטרום האוטיסטי, אוהב משחקי מילים ובדיחות. נמצא באותה קבוצה ב"ימיה" ביחד עם אלונה, גידי וסיוון. מאוהב באלונה ובהמשך הופך להיות בן זוגה.
גידי (פלא רז) - נער על הספקטרום האוטיסטי. אחיו הקטן של עילי. נמצא באותה קבוצה ב"ימיה" ביחד עם מאור, סיוון ואלונה.
סיוון (יעל ליפשיץ) - נערה עם תסמונת דאון. החברה הכי טובה של אלונה. נמצאת באותה קבוצה ב"ימיה" ביחד עם אלונה, מאור וגידי.
דמויות > מדריכים בימיה

עילי (תום אמסלם) - אחיו הגדול של גידי. עובד ב"ימיה" כמדריך לקבוצה של גידי, מאור, סיוון ואלונה. עובד בבקרים במשלוחי דגים בשביל זוהר כדי לחסוך כסף עבור רישום אחיו גידי לבית ספר פרטי ויקר. מגלה שהוא הסתבך עם זוהר ולא משלמים לו יותר על עבודתו. מאוהב במאיה ובסוף העונה הראשונה הם הופכים להיות זוג. בעונה השנייה פוטר מההדרכה עקב " חוסר האחריות" שעשה במהלך ההפלגה עם החניכים. ולכן מתחיל לעבוד עם נעמי ולילי. מתחיל להימשך לארכאולוגיה ימית. במשך העונה הוא ומאיה מתרחקים ומחליטים להיפרד. בסוף העונה השנייה חוזר אל מאיה.
טליה -  מדריכה ב"ימיה".
סמדר - מנהלת ה"ימיה".
איתמר (דין גרבר) (עונה 2) - מדריך החניכים בעונה השנייה. אחיו של ירין. רוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף. נעצר לאחר שהסגיר עצמו ואת ירין בידי המשטרה והודה במעשיהם.
ירין (עומר שמשוני) (עונה 2) -  אחיו של איתמר ורוצה כסף כדי לעזור לאביהם הנכה ובעקבות זאת מחליט בדרך מעקב אחר עילי ורמיית עילי, לילי ונעמי, לחפש ולמצוא עתיקות מהים ולקבל עליהם כסף. נעצר על גנבה.
לילי (נטלי עטייה) (עונה 2) - ארכאולוגית ימית שמגיעה לימייה על מנת לבצע מחקר וחיפוש אחר ממצאים ארכאולוגיים ובראשם יהלום אבוד ויקר ערך. מעסיקה את עילי. אימה של נעמי.
נעמי (אורנית אדרי) (עונה 2) - עוסקת בארכאולוגיה ימית ומשמשת כיד ימינה של אימה במלאכת חיפוש היהלום. במהלך העונה נראה כי היא מאוהבת בעילי אך בגלל חוסר אמונתה בו לאחר הפללתו כגונב היהלום הוא חוזר אל מאיה.
דמויות > דמויות נוספות

יולי ארבל (נועה אסטנג'לוב) (עונה 1) - שחקנית כדורסל. ירדן דרס אותה באופניים חשמליים וברח, הפכה לנכה באופן זמני בעקבות התאונה. מנסה לגלות ביחד עם נועה מי הדורס שלה בזמן שירדן מבקר אותה בבית החולים ועוזר לה בשיקום בתור מי שמצא אותה לאחר התאונה. כשהיא מגלה שירדן דרס אותה היא נפרדת ממנו. אחותה של נועה.
נועה ארבל (דנה לב) (עונה 1) - אחותה הגדולה של יולי. מנסה לגלות ביחד עם יולי מי הדורס של יולי. גילתה שירדן דרס את יולי וחפשה את הפרשייה לתקשורת.
אורלי דהן (רננה רז) - אימן של מאיה ואלונה. זקוקה לקביים מהפרק הראשון אחרי שנקעה את הרגל, עד שטסה עם מאיה ואלונה לפלורידה כדי לפגוש את אביהן.
שי דהן (יונתן עוזיאל) (עונה 1) - אביהן של מאיה ואלונה. עובד בחו"ל.
אסף (טל דניאל) (עונה 1) - נער שיצר קשר עם אלונה לגבי הציורים שלה. ובהמשך ניצל אותה לצייר לו כי הוא רצה למכור את הציורים שלה לחבריו. בסוף מצטער על מעשיו.
עמית (אלעד חיון) (אורח בעונה 1) - טניסאי חרוץ והיריב של ירדן לטניס.
עומר (אמיר בנאי) (אורח בעונה 1) - חברו של אסף. תחמן. דוחף את אסף לנצל את אלונה בשביל כסף.
ינאי (אלעד אטרצ'קי) (אורח בעונה 1) - סוכן של חברה בשם "האשטאג". נפגש עם חבורת גליץ' כדי לראות אם הם מתאימים ל"האשטאג".
זוהר (עדי אלון) (עונה 1) - בעל מסעדה שקרובה לימיה. הוא ודני משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים. נעלם בעונה השנייה מכיוון שהמסעדה שלו נסגרה.
דני (אלון חמאווי) (עונה 1) - עובד עם זוהר במסעדה, והם משתמשים בעילי כדי לעשות משלוחים של טלפונים גנובים ומשלוח דגים כדי לסגור חוב אצל מאפיונרים.
רוני (אברהם שלום לוי) (אורח בעונה 1) - מאפיונר שזוהר ודני חייבים לו כסף. נעצר לאחר שחטף את עילי.
יגאל - (דניאל סוויסה) (אורח בעונה 1) - מאפיונר שזוהר ודני חייבים לו כסף. נעצר לאחר שחטף את עילי.
טלי וייסברג (ענת הראל) (אורחת בעונה 1) - אמו של ירדן ואשתו של עמוס.
עמוס וייסברג (עודד לאופולד) (אורח בעונה 1) - אביו של ירדן ובעלה של טלי. בעברו היה אלוף טניס ודוחף את ירדן להיות טניסאי.
שגיב מיכאלי (גל שלהב אהרונוביץ') (אורח בעונה 1) - לומד עם חבורת גליץ' בשכבה, ירדן מכר לו את האופניים החשמליות שלו אחרי התאונה. הוא מנצל את זה וסוחט את ירדן.
אביבית (שיר אברמוב) (אורחת בעונה 1) - עובדת במשרד אקסטרה.
גלי ארביב (ליה נגה) ( עונה 2) שחקנית מפורסמת שמשחקת בסדרה "מעבר לקשת"  שמתחברת שם עם אלונה כדי להצליח על חשבונה. לאורך הסדרה מתועד, היחס הפיקטיבי לאלונה מצד גלי, במצלמות של מגזין הילדים והנוער ''בידור הלילה''.
תומר קידר (יפתח סמוכה) (עונה 2) סטנדאפיסט, שחקן בסדרה "מעבר לקשת" שמאיה ואלונה משחקות, הוא ומאיה מתחברים בצילומים והופכים לחברים טובים. מאוהב במאיה.
עידן (מוקי) (עונה 2 ) - אבא של מאור.
סקירת סדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 21 | 21 | 3 ביולי 2022 | 3 באוגוסט 2022 |
|  | 2 | 20 | 20 | 23 ביוני 2024 | 24 ביולי 2024 |
פרקים > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור בכורה ישראל |
| --- | --- | --- | --- |
| 1 | 1 | תבקשי משאלה | 3 ביולי 2022 |
| 2 | 2 | אלה החוקים החדשים | 4 ביולי 2022 |
| 3 | 3 | לא ראיתי כלום | 5 ביולי 2022 |
| 4 | 4 | קוראים לזה דייט | 6 ביולי 2022 |
| 5 | 5 | החברות הכי טובות | 10 ביולי 2022 |
| 6 | 6 | כל הזמן שבעולם | 11 ביולי 2022 |
| 7 | 7 | באמצע הים השקט | 12 ביולי 2022 |
| 8 | 8 | קסקטה דגם D5 | 13 ביולי 2022 |
| 9 | 9 | פופקורן | 17 ביולי 2022 |
| 10 | 10 | יש לך משהו לספר לי? | 18 ביולי 2022 |
| 11 | 11 | שמונה ציורים | 19 ביולי 2022 |
| 12 | 12 | זוג 24/7 | 20 ביולי 2022 |
| 13 | 13 | מה שרואים מבחוץ | 24 ביולי 2022 |
| 14 | 14 | מפתח במנעול | 25 ביולי 2022 |
| 15 | 15 | סבלנית ומתוקה | 26 ביולי 2022 |
| 16 | 16 | לא מפסיק לחשוב עלייך | 27 ביולי 2022 |
| 17 | 17 | כיוון הרוח | 31 ביולי 2022 |
| 18 | 18 | פלור זה פרח בספרדית | 1 באוגוסט 2022 |
| 19 | 19 | מחיר התהילה | 2 באוגוסט 2022 |
| 20 | 20 | עוד טייק | 3 באוגוסט 2022 |
| 21 | 21 | מאחורי הקלעים | 4 באוגוסט 2022 |
פרקים > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור בכורה ישראל |
| --- | --- | --- | --- |
| 22 | 1 | האודישן הכי חשוב בחיים שלי | 23 ביוני 2024 |
| 23 | 2 | אני רוצה להיות החברה שלך | 24 ביוני 2024 |
| 24 | 3 | נראית כמו חיפושית | 25 ביוני 2024 |
| 25 | 4 | בשביל אבא | 26 ביוני 2024 |
| 26 | 5 | זאת הייתה טעות | 30 ביוני 2024 |
| 27 | 6 | החבר הכי שווה בעולם | 1 ביולי 2024 |
| 28 | 7 | חיזוקים, סבלנות, העצמה | 2 ביולי 2024 |
| 29 | 8 | זה כיף נשיקה? | 3 ביולי 2024 |
| 30 | 9 | להמשיך למרות הקנאה | 7 ביולי 2024 |
| 31 | 10 | הפרחים של סצנה 610 | 8 ביולי 2024 |
| 32 | 11 | יש לנו את זה | 9 ביולי 2024 |
| 33 | 12 | רק חשוד אחד | 10 ביולי 2024 |
| 34 | 13 | שתי נקודות | 14 ביולי 2024 |
| 35 | 14 | לאב יו מאמי | 15 ביולי 2024 |
| 36 | 15 | מזל שיש לי חברה כמוך | 16 ביולי 2024 |
| 37 | 16 | הכול היה הצגה | 17 ביולי 2024 |
| 38 | 17 | קאמבק מרגש | 21 ביולי 2024 |
| 39 | 18 | זה לא נראה טוב | 22 ביולי 2024 |
| 40 | 19 | אף אחד לא מאמין לי | 23 ביולי 2024 |
| 41 | 20 | תנסו למשוך זמן | 24 ביולי 2024 |
פרסים ומועמדויות

| שנה | פרס | קטגוריה | מועמדות | תוצאה |
| --- | --- | --- | --- | --- |
| 2022 | פרסי נבחרי השנה של פרוגי | סדרת הנוער של השנה | מיוחדת | מועמדות |
| 2022 | פרסי נבחרי השנה של פרוגי | שחקן ראשי בסדרת נוער | רועי רשף | מועמדות |
| 2022 | פרסי נבחרי השנה של פרוגי | שחקנית ראשית בסדרת נוער | בר מיניאלי | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | אופק פסח | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | עדי אלון | מועמדות |
| 2022 | פרסי נבחרי השנה של פרוגי | שחקן אהוב בסדרת נוער | תום אמסלם | מועמדות |
| 2022 | פרסי נבחרי השנה של פרוגי | שחקנית אהובה בסדרת נוער | נועה אסטנג'לוב | מועמדות |
| 2022 | פרסי נבחרי השנה של פרוגי | שחקנית אהובה בסדרת נוער | דנה לב | מועמדות |
| 2022 | פרסי נבחרי השנה של פרוגי | פריצת השנה במשחק | אלה מלאכי | מועמדות |
| 2022 | פרסי נבחרי השנה של פרוגי | פריצת השנה במשחק | אמיר בנאי | מועמדות |
| 2022 | פרסי נבחרי השנה של פרוגי | פריצת השנה במשחק | ליהי טולדנו | מועמדות |
| 2022 | פרסי נבחרי השנה של פרוגי | פריצת השנה במשחק | פלא רז | מועמדות |
| 2022 | פרסי הטלוויזיה לילדים ולנוער | סדרת דרמה | מיוחדת – עונה 1 | מועמדות |
| 2022 | פרסי הטלוויזיה לילדים ולנוער | השחקנית הטובה ביותר בסדרת דרמה | נועה אסטנג'לוב | מועמדות |
| 2022 | פרסי הטלוויזיה לילדים ולנוער | הבימוי הטוב ביותר בסדרת דרמה | לליב סיון | זכייה |
| 2022 | פרסי הטלוויזיה לילדים ולנוער | התסריט הטוב ביותר בסדרת דרמה | מיכל קופר קרן, ליאור ירון, אדווה בולה, מיכאל שטרן, נועה בן שימול, הדר תדמור | מועמדות |
| 2022 | פרסי הטלוויזיה לילדים ולנוער | הצילום הטוב ביותר | מטיאס זגוני | מועמדות |
| 2022 | פרסי הטלוויזיה לילדים ולנוער | הניהול האמנותי הטוב ביותר | אדם גזלה | מועמדות |
| 2022 | פרסי הטלוויזיה לילדים ולנוער | הליהוק הטוב ביותר | ענבר דוד | מועמדות |
| 2022 | פרסי הטלוויזיה לילדים ולנוער | המוזיקה המקורית הטובה ביותר | דניאל סלומון | מועמדות |
| 2022 | פרסי הטלוויזיה לילדים ולנוער | עיצוב הפסקול הטוב ביותר | שחר גיא | מועמדות |
הערות שוליים

↑  מערכת אייס, הישג ישראלי מדהים לכאן: זו הסדרה שקטפה פרס בינלאומי, באתר אייס, 20 באוקטובר 2022
↑  קשת ברנסון, ‏הסדרה "מיוחדת" של החינוכית זכתה בפרס בפסטיבל "מיפקום", באתר "סרוגים", 20 באוקטובר 2022
↑  MIPCOM CANNES Diversify TV Awards - Winners, MIPCOM (באנגלית)
↑  Scott Roxborough, MIPCOM: 2022 Diversify TV Award Winners Revealed, הוליווד ריפורטר, ‏19 באוקטובר 2022
↑  Liza Foreman, ‘L.A. (A Queer History),’ ‘Our African Roots’ Among Mipcom Diversify TV Awards Winners, וראייטי, ‏20 באוקטובר 2022
↑  Jamie Stalcup, MIPCOM Cannes Diversify TV Awards 2022 Winners Revealed, World Screen, ‏20 באוקטובר 2022
↑  כאן בדרך לסדרה טורקית? זו העסקה המפתיעה שנחתמה, באתר אייס, 27 ביוני 2023
↑  כולל פרק ספיישל
מגנזיום

מגנזיום (Magnesium; בעבר נקרא בעברית גם מגניון) הוא יסוד כימי מסדרת המתכות האלקליות-עפרוריות שסמלו הכימי Mg ומספרו האטומי 12. זהו מינרל חשוב, המופיע בכמויות משמעותיות בגוף האדם והוא הכרחי לתפקוד הבסיסי של תאי הגוף. למגנזיום מקושרים שני תפקידים עיקריים בגוף האדם: ייצוב חלקיקי התא והמרכיבים הביוכימיים בתוכו, וויסות תהליכים תוך תאיים.
בישראל, כמו במדינות אחרות בעולם, צריכת המגנזיום נמוכה מהכמות המומלצת, בעיקר עקב שתיית מים מותפלים, שאינם מכילים מינרלים.
תכונות

מגנזיום היא מתכת חזקה וקלה מאוד (שוקלת כחצי מאלומיניום), בעלת צבע לבן-כסוף. עם חשיפה לאוויר המגנזיום מוכתם. כשמגנזיום בצורת אבקה נחשף ללחות הוא מתחמם, מתלקח ובוער באור לבן בוהק. גושי מגנזיום קשים להצתה, אך בצורת רצועות דקות הוא נדלק בקלות, וקשה מאוד לכבותו. מגנזיום יכול להגיב עם חומצה חנקתית וליצור מגנזיום חנקתי. המגנזיום כמו כן יכול להגיב עם פחמן דו-חמצני.
מתכת המגנזיום ניתכת בחום של 650 מעלות צלזיוס.
שימושים

תרכובות מגנזיום, בעיקר מגנזיום חמצני (MgO), משמשות בתעשייה בייצור כלי ברזל עמידים ופלדה, זכוכית, מלט ומתכות אחרות. למגנזיום חמצני ולתרכובות אחרות של מגנזיום יש גם תפקיד בחקלאות ובתעשיית הבנייה. בדרך כלל משתמשים בסגסוגות של מגנזיום ואלומיניום, ולא במגנזיום טהור, לייצור מכלי פחיות משקה. סגסוגות מגנזיום משמשות בנוסף לכך בתור מרכיב מבני של מכוניות ומכונות. שימוש נוסף של מגנזיום הוא הסרת גופרית מברזל ופלדה. כמו כן משתמשים במתכת המגנזיום לייצור אמצעי מניעה ושלטי טלוויזיה.
שימושים נוספים:
בעבר השתמשו במגנזיום לייצור מבזקים (פלאשים) למצלמות בשל האור הרב שנפלט עם הצתתו.
סגסוגות מגנזיום חיוניות בבניית מטוסים וטילים, ומשמשות גם לייצור חישוקים לגלגלי מכוניות.
מגנזיום משמש לריתוך מכיוון שכשמוסיפים אותו לאלומיניום, הוא משפר את צורת הריתוך שלו ומספר תכונות נוספות.
כתוספת לחומרי נפץ ופצצות תאורה.
מגנזיום עוזר בבידוד אורניום ומתכות אחרות ממלחיהם.
מגנזיום הידרוקסיד Mg(OH)2 הוא מרכיב של חלב מגנזיה.
למגנזיום כלורי (MgCl2) ולמגנזיום גופרי (MgS) שימוש ברפואה כחומר משלשל (המכונה מלח אנגלי).
תרכובות מגנזיום הניצתות בקלות (מגנזיום בוער ב־2200°C) עוזרות להצית מדורות במהירות וקלות.
אבקת מגנזיום פחמתי (MgCO3) עוזרת לאתלטים כמו מרימי משקולות ומטפסי הרים כאשר הם משפשפים אותה על הידיים ומשפרים את האחיזה שלהם.
למגנזיום שימושים רבים בתחום הפירוטכניקה.
תחבושות ספוגות במגנזיום אשר עורבב במים, משמשות להקלה ולהחלמה כאשר מניחים אותן על עור פצוע, כדוגמת תפרים לאחר ניתוח או לידה.
מגנזיום הוא חלק חשוב בתרכובת גריניאר, שלה שימושים רבים בכימיה אורגנית.
איזוטופים של מגנזיום

| סמל | (p)‏Z> התרגשות אנרגטית | (n)‏N> התרגשות אנרגטית | מסה איזוטופית (u)> התרגשות אנרגטית | זמן מחצית חיים | ספין גרעיני | שכיחות האיזוטופ (כשבר מולרי מהיסוד) | טווח השינוי הטבעי (כשבר מולרי מהיסוד) |
| --- | --- | --- | --- | --- | --- | --- | --- |
| 19Mg | ‏12 | 7 | 19.03547(27) |  | 1/2-# |  |  |
| 20Mg | ‏12 | 8 | 20.018863(29) | ms‏ (24)90.8 | 0+ |  |  |
| 21Mg | ‏12 | 9 | 21.011713(18) | ms‏ (2)122 | (5/2,3/2)+ |  |  |
| 22Mg | ‏12 | 10 | 21.9995738(14) | s‏ (12)3.8755 | 0+ |  |  |
| 23Mg | ‏12 | 11 | 22.9941237(14) | s‏ (11)11.317 | 3/2+ |  |  |
| 24Mg | ‏12 | 12 | 23.985041700(14) | יציב | 0+ | 0.7899(4) | 0.78958-0.79017 |
| 25Mg | ‏12 | 13 | 24.98583692(3) | יציב | 5/2+ | 0.1000(1) | 0.09996-0.10012 |
| 26Mg | ‏12 | 14 | 25.982592929(30) | יציב | 0+ | 0.1101(3) | 0.10987-0.11030 |
| 27Mg | ‏12 | 15 | 26.98434059(5) | min‏ (12)9.458 | 1/2+ |  |  |
| 28Mg | ‏12 | 16 | 27.9838768(22) | h‏ (9)20.915 | 0+ |  |  |
| 29Mg | ‏12 | 17 | 28.988600(15) | s‏ (12)1.30 | 3/2+ |  |  |
| 30Mg | ‏12 | 18 | 29.990434(9) | ms‏ (17)335 | 0+ |  |  |
| 31Mg | ‏12 | 19 | 30.996546(13) | ms‏ (20)230 | 3/2+ |  |  |
| 32Mg | ‏12 | 20 | 31.998975(19) | ms‏ (5)86 | 0+ |  |  |
| 33Mg | ‏12 | 21 | 33.005254(21) | ms‏ (16)90.5 | 7/2-# |  |  |
| 34Mg | ‏12 | 22 | 34.00946(25) | ms‏ (10)20 | 0+ |  |  |
| 35Mg | ‏12 | 23 | 35.01734(43)# | ms‏ (40)70 | (7/2-)# |  |  |
| 36Mg | ‏12 | 24 | 36.02300(54)# | ms‏ (13)3.9 | 0+ |  |  |
| 37Mg | ‏12 | 25 | 37.03140(97)# | [ns‏ 260<] ms‏ 40# | 7/2-# |  |  |
| 38Mg | ‏12 | 26 | 38.03757(54)# | [ns‏ 260<] ms‏ 1# | 0+ |  |  |
| 39Mg | ‏12 | 27 | 39.04677(55)# | ns‏ 260> | 7/2-# |  |  |
| 40Mg | ‏12 | 28 | 40.05393(97)# | ms‏ 1# | 0+ |  |  |
היסטוריה

מקור שמו במילה היוונית Magnesia, שמו של מחוז בתסליה (חבל ארץ במערב מרכז יוון). ג'וזף בלאק זיהה את המגנזיום כיסוד ב־1775. סר האמפרי דייווי גילה מגנזיום לראשונה כשהצליח להפיק מגנזיום טהור מאחד ממלחיו. הוא בודד מגנזיום באלקטרוליזה של תערובת מגנזיום חמצני (MgO) וכספית חמצנית (HgO). רק ב־1831 הפיק אנטואן בוסי מגנזיום בצורה עקבית.
ביולוגיה

למגנזיום חשיבות רבה בביולוגיה; הוא מצוי בכל היצורים החיים, והוא חיוני לחיים. אצל האדם הוא מעורב בכ-300 תהליכים שונים בגוף.
התרכובת הביולוגית הידועה ביותר המכילה מגנזיום היא הצבען כלורופיל, הנותן לצמחים ולכמה חיידקים ואצות את צבעם הירוק. הכלורופיל מאפשר את תהליך הפוטוסינתזה, המשמש לניצול אנרגיית השמש לבניית התרכובות המרכיבות את הצמח.
אטומי מגנזיום נמצאים באתר הפעיל של אנזימים רבים החיוניים לתהליכים ביולוגיים בתא. בעלי חיים מקבלים מגנזיום באמצעות אכילת צמחים, ובמיוחד צמחים ירוקים (היות שהכלורופיל אחראי לצבע הירוק).
מגנזיום חיוני לשעתוק הגנים.
תזונה

המגנזיום הכרחי לתפקודו התקין של הגוף, שם הוא משמש כשהוא קשור לאנזימים שונים בתהליכי הפירוק והבנייה המתבצעים כל העת בגוף. הוא קשור באופן הדוק לפעילות השרירים ומשמש כאמצעי עזרה ראשונה להרפיית שרירים. חוסר במגנזיום עלול להביא לבלבול, רעד שרירי בעיקר בגפיים, נוקשות או תחושת כבדות בשרירים, כאבי ראש, שלשול או בחילות, עצירות, ועד מוות במקרים חמורים, למחלות לב או כלי דם, וכן להפרעות שינה וחרדה. הצריכה היומית המומלצת היא כ-420 מ"ג ליום לגבר ובין 320–400 מ"ג ליום לאשה.
מגנזיום נמצא בעיקר במזונות כירקות עליים ירוקים, דגנים מלאים (בעיקר בקליפתם), קטניות, אגוזים, שקדים, בננה וקקאו.
המוצרים שדלים במגנזיום הם בשר, דגנים ללא קליפה ומוצרי חלב.
תזונה > מגנזיום במים

מי שתייה הם מקור חשוב למגנזיום. הריכוז של מגנזיום במי שתייה טבעיים (לא מותפלים) עומד על 25–30 מ"ג לליטר, וניתן לקבל ממנו כרבע מצריכת המגנזיום היומית (המרכבת הן משתייה והן מאכילת פירות וירקות שהושקו במים טבעיים ומכילים את המינרל). עם זאת, יותר ויותר יישובים בארץ מתבססים על מים מותפלים, שאינם מכילים מינרלים, ועל פי מחקר שנערך באוניברסיטה העברית בשנת 2021, ישנה ירידה מובהקת (עד 13.5%) ברמות המגנזיום בדם בקרב תושבי ערים ויישובים בישראל שעברו להשתמש רק במים מותפלים. על מנת להתמודד עם הבעיה, יזם משרד הבריאות בשנת 2013 פיילוט לבחינת טכנולוגיות שונות להוספת מגנזים למים המותפלים. למרות זאת, נכון ל-2022 הפיילוט טרם התחיל.
אמצעי זהירות

מגנזיום מתכתי וסגסוגות מגנזיום דליקים מאוד בצורתם הטהורה, כשהם מותכים או בצורת אבקה. מגנזיום מתכתי מגיב במהירות תוך פליטת חום במגע עם מים, ומצריך טיפול מיוחד. בעבודה עם מגנזיום חובה להרכיב משקפי מגן, היות שהאור הבהיר, המכיל גם קרינה על-סגולה, הנפלט בתהליך הבערה, עלול לפגוע בראייה. מים צריכים להישמר במרחק ממגנזיום, מפני שהחיבור ביניהם יכול לגרום לשריפה, בהתאם לנוסחה הבאה:
 \ Mg_{(s)}+2H_{2}O_{(l)}\rightarrow Mg(OH)_{2(aq)}+H_{2(g)}
מגנזיום מגיב עם פחמן דו-חמצני בתגובה האקסותרמית הבאה:
\ 2Mg_{(s)}+CO_{2(g)}\rightarrow 2MgO_{(s)}+C_{(s)}
לכן, אין להשתמש במטף המבוסס על פד"ח לכיבוי שריפת מגנזיום.
הפקה בישראל

המקור העיקרי של המגנזיום המופק בישראל הוא ים המלח, המכיל כ-4% מגנזיום. הפקתו מתבצעת על ידי נידוף מי הים באמצעות קרני השמש והתגבשות חומר גבישי הקרוי קרנליט. הקרנליט מורכב מגבישים המכילים מגנזיום ואשלגן. לאחר הפרדת המגנזיום מהאשלגן במפעלי ים המלח, מועבר מלח המגנזיום למפעל "מגנזיום ים המלח" שהוקם בשיתוף פעולה עם חברת פולקסווגן הגרמנית. המפעל מפיק מגנזיום טהור וסגסוגות מגנזיום. פולקסווגן הייתה שותפה בהקמת המפעל לטובת ייצור חלקים שונים העשויים סגסוגות מגנזיום, בין היתר כתחליף לאלומיניום.
הערות שוליים

↑  מַגְנִיּוֹן, ע"פ מילון האקדמיה ללשון למונחי כימיה (תרפ"ח, 1928)
↑  ברוך לוי, מגנזיום – צריכתו, תפקידיו וחשיבותו, באתר הכנסת
↑   צפריר רינת, להימנעות של הממשלה מהחלטה על הוספת מגנזיום למים יש מחיר בריאותי, באתר הארץ, 21 בפברואר 2024
↑  יוסף ברסלבי, "הידעת את הארץ- ים המלח סביב סביב", הוצאת הקיבוץ המאוחד, תשט"ז, פרק 8 : אוצרות ים המלח וסביבתו, עמוד 210
↑  טיפול אישי לאחר הלידה, באתר מכבי שירותי בריאות
↑  משרד הבריאות, מגנזיום במים מותפלים בישראל, באתר משרד הבריאות
↑  ירידה קריטית ברמת המגנזיום בדם בעקבות התפלת המים בישראל, באתר Doctors Only, ‏16 באוגוסט 2022
| --- | --- |
בקרת זהויות :  NLI: 987007543565105171  BNE: XX530348  BnF: cb119771902 (data)  GND: 4128915-8  LCCN: sh85079651  NARA: 10646571  NDL: 00567385  NKC: ph120851 
מוט מגנזיום
מוצרי מזון העשירים במגנזיום
Telia Digital-tv

| --- | --- |

 נתונים כלליים
 תקופת הפעילות:  2005–הווה (כ־20 שנה)
 בעלות:  Telia Company
 ענפי תעשייה:  טלוויזיה רב-ערוצית
  
 www.telia.se/tv
 
Telia Digital-tv היא ספקית טלוויזיה רב-ערוצית שוודית המשדרת בשיטת IPTV ונמצאת בבעלות Telia Company. שירות הטלוויזיה הושק בינואר 2005.
בספטמבר 2007 Telia הכריזה כי לפלטפורמת הטלוויזיה 200 אלף מנויים. עד 2010 היו לחברה חצי מיליון מנויים, ובשנת 2012, 12.7% מכלל הצופים בטלוויזיה השוודית היו מנויים שלהם.
בעבר, החזיקה חברת Telia גם ב-Com Hem, מפעילת שירות הכבלים הגדולה בשוודיה, אך נאלצה למכור אותה בשל חוקי התחרות בשוודיה.
היסטוריה

Telia משתמשת בטכנולוגיית IPTV כדי לשדר את השירות, ובאמצעות מודם מיוחד המחובר לרשת פס רחב, ניתן לצפות בטלוויזיה. פירוש הדבר שהטלוויזיה והאינטרנט חולקים רוחב פס, הוא כי מהירות האינטרנט עלולה להיפגע כאשר השירות פעיל.
Telia Digital TV הושקה בצורה מצומצמת בשנת 2005. זה היה שירות הטלוויזיה הראשון של חברת Telia לאחר מכירת חברת הכבלים Com Hem בשנת 2002, מכירה שהתבצעה בשל חוקי התחרות השוודיים. כיום שוק הטלוויזיה השוודי נשלט בידי Com Hem עם נתח שוק של 38%.
בספטמבר 2007 הודיעה החברה כי לשירות הטלוויזיה שלה 200 אלף מנויים. בחורף/ אביב 2008 קיימה החברה קמפיין שהיה מבוסס על העובדה שכל לקוחות הפס הרחב של חברת Telia קיבלו לבחינה את השירות למשך שנה עם מודם מיוחד. משמעות הדבר של-Telia היו לקוחות חדשים רבים. בשנת 2010 לשירות היו 400 אלף לקוחות, ובשנת 2012 הגיע שירות הטלוויזיה ל-12.7% מכלל הצופים בטלוויזיה בשוודיה - מעט פחות מ-Telenor/שירות Canal Digital. ברבעון השני של שנת 2014, מספר המנויים לשירות עמד על 663 אלף.
לחברה מתחרים נוספים בתחום ה-IPTV בשוודיה. בין המתחרים Bredbandbolaget, FastTV ו-Tele2.
תוכן

שירות הטלוויזיה מציע מגוון ערוצי טלוויזיה ממספר גופים משדרים, ביניהם תאגיד השידור השוודי, יורוספורט, ועוד, לצד שירותי וידאו לפי דרישה.
בתחילה, ערוצי Viasat, מתחרה נוספת בשוק הטלוויזיה הרב-ערוצית, לא נכללו בשידורי השירות. ב-23 במאי 2008 הודיעה החברה על הסכם עם Viasat, שיאפשר ללקוחותיה לצפות בשידורי Viasat, שיספקו 6 חבילות שונות של ערוצי Viasat. כמו כן ערוצים ZTV, TV3, TV6 ו-TV8 הפכו לזמינים בכמה מחבילות הבסיס של Telia.